Ma yella di iniɣman ad t-id-nawi deg iqecwayen,ad t-nefser ɣef iferugen mi qquren ad t-idnejmeɛ ɣer d axel ikufan azal useggas ad n-tett deg-sen ma yella d zzit d axal icbuyla, ma yella d tiziret zzit iwi igad ur nesɛi ara.Ma yella d tigmin mxalafen laɛrac, nekni lǧiha-agi nettagem-d ickuken, icmuxen, ma yella d ijeqduren nat zik nesɛa tugi, taseksut, aɣummu n tugi, tibaqiyin, llant tid n wučči, llant tid n wuggi, tid n terbaɛt, nesɛa d aɣen ijeqduren n ccbaḥa am yeḍwas, tibuqalin, ibuyedduten, ibuseqqiten, ifluy d asɣar, tijeɣyin d asɣar, kulec d asɣar, kulec d tayaɣt.Tella d aɣen ayen iwumi neqqar tibbarkect, neẓẓad yis zzit imi ulac lemɛinṣra, tesɛa aseksut anda nettara azemmur, tesɛa lqaleb anda id tettquddur zzit. Nesɛa d aɣan lkanun iɣef nessewayn, nxeddem-as inyen zik, d inyen n ublaḍ yuɣal d inyen n wuzzal.